تورکیه-نین بمت-ده‌کی دایمی نوماینده‌سی فریدون سینیرلی اوغلو بمت تهلوکه‌سیزلیک شوراسی‌نین سوریه ایله باغلی ایجلاسیندا چیخیش ائدیب.
فریدون سینیرلی اوغلو چیخیشیندا تورکیه-نین پ.کا.کا/ی.پ.گ بولوجو ترور تشکیلاتینا قارشی حیاتا کئچیردیگی عملیات‌لاری تنقید ائدن‌لره دئییب: 'هله ده بو ترور تشکیلاتینی دستکله‌ین‌لره و یا تورکیه-نین بو ترور تهلوکه‌سینی آرا‌دان قالدیرماق مسئله‌سینده‌کی قطعیتی ایله باغلی ناراحات‌لیق‌لاری اولان‌لارا مراجعت ائدیرم: نه واختا قدر بو ترور تشکیلاتی‌نین جینایت‌لرینی گؤرمزلیک‌دن گله جکسینیز؟.
سفیر فریدون سینیرلی اوغلو چیخیشیندا پ.کا.کا/ی.پ.گ بولوجو ترور تشکیلاتی‌نین یالنیز سوریه-نین اراضی بوتؤو‌لوگونو دئییل، هم ده تورکیه-‌نین میللی تهلوکه‌سیزلیگینی تهدید ائتدیگینی بیلدیریب.
2019-جو ایلین اوکتبریندا امریکا و روسیا ایله الده اولونان راضیلاشمانین بو گونه قدر تام شکیلده حیاتا کئچیریلمه‌دیگینی وورغولایان سینیرلی اوغلو دئییب:
"تل رفعت و منبیچ استثنا اولماقلا، سرحدیمیز بویو 30 کیلومتر درینلیکده اولان حیسه ترور عنصورلاریندان تمیزلنمه‌ییب. بعضی‌لرینی پ.کا.کا/ی.پ.گ و قوندارما SDG-نین (سوریه دموکراتیک قوه‌لری) داعشه قارشی موباریزه آپاردیغی ادعا‌لاری ایله یانیل‌دیرلار. لاکین رئال‌لیق اوندان عبارت‌دیر کی، PKK/YPG/SDG سوریه-نین سیویل اها‌لی‌سینه هوجوم‌لارینی داوام ائتدیریر و داعش ایله موباریزه اوچون اونلارا وئریلن سلاح‌لارلا تورکیه سرحدلرینی هدف آلماغا داوام ائدیر.
فریدون سینیرلی اوغلو وورغولاییب کی، تورکیه بمت نیظامنامه‌سی‌نین 51-جی ماده‌سینده و بمت تهلوکه‌سیزلیک شوراسی‌نین قرارلاریندا گؤستریلن اؤزونو ساوونما حقوقونا اویغون اولا‌راق میللی تهلوکه‌سیزلیگینی تهدید ائدن بوتون ترور تشکیلات‌لارینا قارشی موباریزه آپاریر.
"بو موباریزنی داوام ائتدیرمک مسئله‌سینده قرارلییک. تورکیه کئچمیشده اولدوغو کیمی، بؤلگه‌ده‌کی سوریه-لی سیویل وطنداش‌لارین ضرر گؤرمه‌مه‌سی اوچون بوتون تدبیرلری و آددیم‌لاری آتیر"،-دئیه فیدون سینیرلی اوغلو وورغولاییب.
